

Udruga sudaca za mladež,

obiteljskih sudaca i stručnjaka

za djecu i mladež

Z A P I S N I K

sa sjednice Upravnog i Savjetodavnog vijeća,

održane 16. rujna 2019. u Zagrebu, Trg N.Š. Zrinjskog 5.

Sjednici su prisustvovali: Lana Petö Kujundžić, Irena Kvaternik, Kristian Pelc, Dijana Rizvić, Irena Cajner Mraović, Matea Babić, Nada Damjanović i Davorka Lalić-Lukač

Ispričali se : Marina Parač Garma, Marina Ajduković, Sonja Vrandečić

Usvojen je dnevni red:

1. STOP program Maksimir

2. Konferencija o Konvenciji o pravima djece

3. Razno

**Ad. 1.**

Udruzi su odobrena sredstva Grada Zagreba za provođenje Stop programa za područje gradske četvrti Maksimir. Krenuli smo s projektnom aktivnosti: Udruga Pragma će provesti mapiranje područja Maksimir uključujući fokus grupe sa zainteresiranim subjektima, /škole,udruge,predstavnici gradskih četvrti itd./Upućena su pozivna pisma na suradnju s CZSS Maksimir, policijskoj postaji Maksimir i CZSS Zagreb. Molimo našu članicu prof. Marinu Ajduković uključivanje radi provođenja evaluacije. Izrađen je popis stručnih osoba koje će biti angažirane u radu s maloljetnicima i roditeljima, te će im se dostaviti svi protokoli. Očekujemo da bi s konkretnom provedbom mogli početi u studenom 2019.

Planiramo za Stop Maksimir reprint brošura o Udruzi i o Stopu. Dijana Rizvić će grupirati stručne skupove, radi dorade brošure. Na brošuru ćemo dodati dvije međunarodne konferencije.

**Ad.2.**

Konvencija o pravima djece 20.studenog 2019. god., ima 30 godina od donošenja. Predvidjeli smo da se 8.studenog 2019. godine osigura prostor u Starogradskoj vijećnici u period od 10-14 sati uz potporu Grada Zagreba. Konferencija bi se održala u partnerstvu s Poliklinikom za zaštitu djece Grada Zagreba. Pozvana je Renate Winter,stručnjakinja za prava djece. Ujedno se planira pozvati Pravobraniteljica za djecu, Jelena Pavičić Vukičević zamjenica gradonačelnika, ravnateljica Doma za djecu u Nazorovoj, Jasna Kelava, prof. Marina Ajduković, predstavnica škola –ravnateljica Ljiljana Klinger, predstavnici Vijeća za djecu kao izlagači.

Pozvat će se ministri pravosuđa, policije, socijalne skrbi i demografije, zdravstva, obrazovanja, gradonačelnik, Odbor za mlade Grada i svi članovi USZM-a, ravnatelji škola, pravobraniteljice, načelnici policijskih postaja, ravnateljica CZSS, Vladin ured za udruge, DORH, Vrhovni sud i nevladine organizacije koje se bave pravima djece.

**Ad.3.**

Slijedeće godine obilježavamo 10 godina osnutka USZM-a, pa će se nakon Nove godine organizirati, osigurati prostor, izraditi mala rekapitualcija onoga što smo radili i kako smo bili prisutni u javnosti, podijeliti zahvalnice.

Od ožujka će se početi planirati III. Bienalna međunarodna konferencija o Stop programu ( prva održana 2016., a druga 2018. ) Irena Cajner Mraović smatra da je potrebno izraditi publikaciju na temu STOP programa. Obuhvatili bi se svi radovi koji su prezentirani na konferencijama, ali i rezultati dobiveni provođenjem Stop-a od početka do danas, uz rezultate za Maksimir. Također predlaže da se buduće konferencije snimaju i transkribiraju tako da olakšamo izradu radova uvodničara i to uz pomoć volontera,studenata.

Lana Peto Kujundžić će početkom listopada održati prezentaciju Stop-a na zajedničkoj tematskoj sjednici Odbora za sigurnost i Odbora za mlade Gradske skupštine

Dijana Rizvić predlaže novu tribinu na temu prava djece na uzdržavanje, vezano za provedbu odluka suda na ovrhu optuženikovih sredstava, načelno je spreman sudjelovati parnični sudac Jambor Robert, Dijana Rizvić s aspekata kaznenog prava, predstavnica probacije, a potrebno bi bilo kontaktirati, uputiti mail prof. Majstorović s katedre obiteljskog prava Pravnog fakulteta u Zagrebu.

Svi su prijedlozi jednoglasno prihvaćeni.

U Zagrebu, 16.rujna 2019.

Zapisničarka predsjednica USZM

Davorka Lalić-Lukač dr.sc. Lana Petö Kujundžić

-